Virallinen lehti nro C 347 , 18/11/1996 s. 0058



A4-0095/96 Ehdotus Euroopan parlamentin ja neuvoston direktiiviksi jäsenvaltioiden työntekijöiden ja heidän perheidensä liikkumista ja oleskelua yhteisön alueella koskevien rajoitusten poistamisesta annetun direktiivin 68/360/ETY ja sijoittautumiseen ja palvelujen tarjoamiseen liittyvää jäsenvaltioiden kansalaisten liikkumista ja oleskelua yhteisön alueella koskevien rajoitusten poistamisesta annetun direktiivin 73/148/ETY muuttamisesta (KOM(95)0348 - C4-0357/95 - 95/0202(COD)) Ehdotus hyväksyttiin seuraavin tarkistuksin: (Tarkistus 1) 1 ARTIKLAN 3 KOHTA 3 artiklan 3 kohta (dir. 68/360/ETY ja 73/148/ETY) >Alkuperäinen teksti> 3. Lisätään 3 artiklaan uusi 3 kohta seuraavasti: "3. Jäsenvaltiot voivat vaatia, että 1 artiklassa tarkoitetuilla henkilöillä on voimassa oleva henkilötodistus tai passi, jossa on tarvittaessa viisumi, kun he käyttävät oikeuttaan vapaaseen liikkuvuuteen.» >EP:n äänestyksessä hyväksytty teksti> Poistetaan. (Tarkistus 2) 1 ARTIKLAN 3 KOHTA a (uusi) 3 artiklan 3 kohta a (uusi) (direktiivit 68/360/ETY ja 73/148/ETY) >EP:n äänestyksessä hyväksytty teksti> 3 a. Direktiivin 3 artiklan jälkeen lisätään seuraava 3 a artikla: Tämän direktiivin säännöksiä on tulkittava siten, että perheenjäsenillä on samat oikeudet riippumatta siitä, ovatko he unionin tai kolmannen valtion kansalaisia. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi jäsenvaltioiden työntekijöiden ja heidän perheidensä liikkumista ja oleskelua yhteisön alueella koskevien rajoitusten poistamisesta annetun direktiivin 68/360/ETY ja sijoittautumiseen ja palvelujen tarjoamiseen liittyvää jäsenvaltioiden kansalaisten liikkumista ja oleskelua yhteisön alueella koskevien rajoitusten poistamisesta annetun direktiivin 73/148/ETY muuttamisesta (KOM(95)0348 - C4-0357/95 - 95/0202(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen parlamentille ja neuvostolle KOM(95)0348 - 95/0202(COD) ((EYVL C 307, 18.11.1995, s. 18)), - ottaa huomioon EY:n perustamissopimuksen 189 b artiklan 2 kohdan sekä EY:n perustamissopimuksen 49 artiklan, 54 artiklan 2 kohdan ja 63 artiklan 2 kohdan, joiden mukaisesti komissio jätti ehdotuksen parlamentille (C4-0357/95), - ottaa huomioon työjärjestyksensä 58 artiklan, - ottaa huomioon oikeusasioita ja kansalaisten oikeuksia käsittelevän valiokunnan mietinnön sekä sosiaali- ja työllisyysasiain valiokunnan ja kansalaisvapauksien ja sisäasiain valiokunnan lausunnot (A4-0095/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan sovittelumenettelyn, jos se aikoo poiketa parlamentin hyväksymästä sanamuodosta; 5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.